دونیانین هر یئرینده موسلمان‌لار قوربان بایرامینی قوتلور.
قوربان بایرامی نین ایلک گونو موسلمان‌لار بایرام نامازی اوچون مسجیدلره آخین ائتدی.
اوسترالیادا 17 سی دیانت ایشلری باشقان‌لیغی بونیه سیندکی مسجیدین یانیسیرا تورک قورولوش‌لارینا عائید توپلام27 مسجید بایرام نامازینی قیلماق ایسته یئن فرق‌لی اتنیک کؤکنلردن اولان مینلرجه موسلمانا ائو صاحیبلیغی ائتدی.
آسیا اؤلکه‌لرین‌دن فیلیپین‌ین مینداناو آداسینداکی بانگسامورو-دا خالق، بایرام نامازی اوچون مسجیدلره آخین ائدیب.
ماراوی-ده یاشایان موسلمان‌لار بایرام نامازی اوچون مینداناو ایالت اونیورسیته سی ایستادیومونو دولدوروب.
قوربان تشکیلاتچی‌لیغی چرچیوه‌سینده شهرده یئرلشن جانسو یاردیملاشما و همرای‌لیک درنکی عضو‌لری، موسلمان‌لارلا بایرام‌لاشاراق، شکر پایلاندی.
ناماز سونراسی موسلمان‌لارین بیرلیگی اوچون دعا ائدیلیب.
قیرقیزیستاندا قوربان بایرامی نامازی قیلیندی
قیرقیزیستانین باشکندی بیشکک ده مین‌لرله موسلمان قوربان بایرامی نامازینی باش ناظیرین بیناسی اؤنون‌دکی میداندا قیلیب.
ایمام‌لارین دانیشمالاری ایله باشلایان بایرام نامازینا مجلیس صدری داستانبک جومابکوو، پرزیدنت ایداره باشقانی دوسا-لی اسانالیئو، بیشکک بلدیه صدری عزیز سوراکماتوو ایله میللت وکیل‌لری قاتیلیب.
موفتی معاوینی اوزلیک راکیئو بایرام خطابه‌سینده، قوربان بایرامی‌نین اهمیتینی دانیشدی داها سونرا بایرام نامازینی قیل‌دیردی.
قوران کریم ین اوخونماسی‌نین آردین‌دان وطنداش‌لار بیر بیرلری بایرام‌لاشدی.
گورجیستانین پایتختی تیفلیس جومه مسجیدینه قوربان بایرام نامازی قیلماغا گلن موسلمان‌لار بایرام شولوغلوغوندان اؤتورو مسجیدده یئر تاپابیلمه‌دی نامازلارینی مسجیدین خاریجینده قیلدی.
سوئدین باشکندی ایستوکهولم دا موسلمان‌لار قوربان بایرامی نامازینی قیلدی. ایستوکهولم دا دیانت ایشلری باشقانلیغینا باغلی فیتتژا اولو مسجیدینده ایکی مینه یاخین موسلمانین قاتیلیمی ایله بایرام‌لاشما اولوب.
بالکان اؤلکه‌لری بوسنیا و هرزگوئین، صربیستان، قاراداغ، کورواسی، مقدونیه، کوسووو و آلبانیادا قوربان بایرامی روح یوکسک‌لیگی ایله قارشیلاندی.
بالکان اؤلکه‌لرینده یاشایان مین‌لرله موسلمان سحر ساعت‌لاریندا بایرام نامازی موناسیبتیله مسجیدلره آخین ائدیب.
موغولیستانین باشکندی اولان باتوردا یاشایان موسلمان‌لار، بایرام نامازینی دیانت ایشلری‌نین مسجیدینده قیلدی.
